ISU Prahova intervine duminică după-amiaza pentru stingerea unui incendiu izbucnit într-o pădure de foioase și de rășinoase în zona Valea Doftanei.
La fața locului intervin 11 pompieri militari cu sprijinul personalului din cadrul Ocolului Silvic și al SVSU, aproximativ 40 de persoane.
Autospecialele au ajuns la o distanță de aproximativ 1 kilometru față de locul focarului, de unde pompierii s-au deplasat pe jos.
Când au ajuns la locul focarului, aceștia au constatat că incendiul se manifestă pe aproximativ 6 hectare.
Intervenția este în desfășurare.
(sursa: Mediafax)